Tupolev ANT-14

Το Tupolev ANT-14 Πράβντα ήταν σοβιετικό αεροσκάφος το οποίο χρησιμοποιήθηκε ως «ναυαρχίδα» του προπαγανδιστικού σμήνους της χώρας. Ήταν επίσης το πρώτο σοβιετικό αεροσκάφος ολομεταλλικής κατασκευής.The Soviet Union's First All-Metal Airplane, globalspec.com

Περιγραφή
Το ANT-14 ήταν μια μεγαλύτερων διαστάσεων εκδοχή του ANT-9, με εκπέτασμα πτέρυγας 40,4 m. σε σύγκριση με τα 23,8 m του ANT-9. Προωθούνταν από πέντε αστεροειδείς κινητήρες Gnome-Rhône Jupiter 9AKX μέγιστης ισχύος 480 hp και μπορούσε να φθάσει τα 236 km/h. Ωστόσο, η μέση ταχύτητα πτήσης ήταν μόλις 195 km/h. Είχε τριμελές πλήρωμα και μπορούσε να μεταφέρει έως και 36 επιβάτες. Το κενό βάρος του ήταν 10.650 kg και το μέγιστο κατά την απογείωση έφτανε τα 17.146 kg. Η εμβέλειά του ήταν 900 km και η επιχειρησιακή οροφή του 4.220 m. Διέθετε σταθερό σύστημα προσγείωσης με ουραίο τροχό.

Επιχειρησιακή ιστορία
Το 1932 η Aeroflot αξιολόγησε το ANT-14. Παρόλο που κατά τις δοκιμές δεν παρουσιάστηκαν προβλήματα, το ANT-14 ήταν πολύ μεγαλύτερο από οποιοδήποτε άλλο αεροσκάφος στον στόλο της και επιπλέον δεν υπήρχε εκείνη την εποχή ανάγκη για ένα επιβατηγό αεροσκάφος μέγιστης χωρητικότητας 36 επιβατών και κατά συνέπεια δεν εντάχθηκε σε παραγωγή.Duffy and Kandalov 1996, p. 57Gunston 1995, p. 392

Στις 17 Μαρτίου 1933 συγκροτήθηκε προπαγανδιστικό σμήνος το οποίο πήρε το όνομα του συγγραφέα Μαξίμ Γκόρκι και το ANT-14 έγινε το κυριότερο αεροσκάφος του, λαμβάνοντας παράλληλα το όνομα «Πράβντα», από την ομώνυμη εφημερίδα. Χρησιμοποιήθηκε κυρίως σε πτήσεις πάνω από τη Μόσχα. Μία τέτοια πτήση σχηματισμού αεροσκαφών στην οποία συμμετείχε και το ANT-14 έλαβε χώρα στις 18 Μαΐου 1935 και κατέληξε σε τραγωδία όταν ένα μαχητικό πλησίασε υπερβολικά το Tupolev ANT-20 και χτύπησε το φτερό του προκαλώντας τη συντριβή του, με 45 θύματα. Το ANT-14 συνέχισε να πραγματοποιεί περιστασιακά πτήσεις προς το Χάρκοβο και το Λένινγκραντ, ενώ το 1935 επισκέφθηκε το Βουκουρέστι για να συμμετάσχει σε εορτασμούς που πραγματοποιούνταν εκείνη την περίοδο. Μετέφερε περισσότερους από 40.000 επιβάτες πριν καθηλωθεί το 1941.Duffy and Kandalov 1996, p. 58

Παραπομπές

Επιπλέον ανάγνωση

Εξωτερικοί σύνδεσμοι


ANT-14
Κατηγορία:Αεροσκάφη του Μεσοπολέμου